1

SAVONLINNAN KAUPUNKI Olavinkatu 27
57 130 Savonlinna

(kcQ 5-5 3( aotq. L( `JeYtciO.S

Savonlinna 30.1.2008
Asia:	Oikeusministeriön lausuntopyyntö 23.11.2007 n:o OM 8/31/2007 (käräjäoikeusverkoston kehittäminen)
Oikeusministeriö
Oikeushallinto-osasto
PL 25
00023 VALTIONEUVOSTO
Asia- kohdasta ilmenevän lausuntopyynnön johdosta Savonlinnan kaupunki esittää seuraavan lausunnon:

Savonlinnan kaupunki katsoo, että yhteiskunnan muuttumisesta johtuvaa käräjäoikeusverkoston sinänsä välttämätöntä uudistamista ei Etelä-Savon osalta tule toteuttaa toimi-kunnan esittämällä tavalla.

Savonlinnan kaupunki katsoo, että Savonlinnan käräjäoikeuden muuttaminen pelkäksi istuntopaikaksi ei ole missään tapauksessa toimiva vaihtoehto. Tältä osin Savonlinnan kaupunki yhtyy työryhmän jäsenen Sakari Laukkasen eriävässä mielipiteessään esittämään näkemykseen siitä, että Savonlinnassa tulee säilyttää vähintäänkin sivukanslia.
Kuitenkin kaupunki toteaa kantanaan, että sivukansliaa toimivampi ja perustellumpi vaihtoehto on perustaa Savonlinnan käräjäoikeuden nykyisen tuomiopiirin ympärille uusi käräjäoikeus, Itä-Savon käräjäoikeus, jonka toiminta-alue kattaisi koko Savonlinnan talousalueen eli myös Sulkavan ja Rantasalmen sekä mandollisesti Parikkalan kun-tien alueet.

2

Lausunnon perustelut

Savonlinnan käräjäoikeudessa käsitellään istunnoissa vuosittain noin 500 rikos- ja muu-ta asiaa. Tähän määrään eivät sisälly sakonmuuntoasiat. Vuonna 2007 juttumäärässä tapahtui tilapäinen syyttäjäpulasta johtunut lasku, mutta muuten juttumäärä on ollut em. tasoa. On myös huomattava, että Savonlinnan käräjäoikeus toimii Järvi-Suomen ainoana merioikeutena. Merioikeusjutuista meriselityksille on luonteenomaista kiire: laivojen odotuttaminen satamassa on kallista.

Käräjäoikeuden istuntopäiviä on arvioiden mukaan kaikkiaan 150-160 vuodessa. Mikäli Savonlinnassa olisi ainoastaan istuntopaikka, merkitsee se sitä, että Mikkelistä tehdään Savonlinnaan "istuntovierailuja" 150 -160 kertaa vuodessa.

Mikkelin ja Savonlinnan välinen etäisyys on 105 kilometriä. Koska tieyhteys ei ole erityisen nopeaa tietä, on matkaan varattava aikaa yhteen suuntaan noin 1 tunti 45 minuuttia. Tämä merkitsee sitä, että tilanteessa, jossa Savonlinnassa on vain istuntopaikka, pelkästään istuntomatkoihin kuluu aikaa noin 3,5 tuntia/istunto ja vuositasolla karkeasti arvioiden noin 550 tuntia. Kun istunnoissa on säännönmukaisesti vähintäänkin kaksi henkilöä, tuomari/notaari ja käräjäsihteeri, istuntomatkat vaativat aikaa yli 1.000 tuntia vuodessa. Todellisuudessa istuntoja tulisi olemaan em. määrää enemmän. Tämä johtuu siitä, että kun käräjäsihteerit ovat niin oikeutettuja kuin velvollisiakin noudattamaan virka-aikaa, istuntojen aikalaskelmat olisi tehtävä tämän mukaisesti. Vailla merkitystä eivät myöskään ole käräjämatkoista aiheutuvat melkoiset kustannukset.

Huomioon on otettava lisäksi se, että Savonlinnan käräjäoikeudessa istutaan viikoittain lähes säännönmukaisesti vähintäänkin kandessa salissa. Tästä seuraa, että tien päällä on kaksi työparia yhtä aikaa.

Ellei tuomioistuinta sitovalla tavalla määrätä, että sivuistuntopaikan, tässä tapauksessa Savonlinnan, talousalueen jutut on pakko istua sivuistuntopaikalla, edellä esitetystä seuraa myös, että Savonlinnan talousalueen jutut tultaisiin keskittämään varsin nopeasti niin suuressa määrin kuin mandollista Mikkeliin. Tästä seuraa merkittäviä ongelmia kaikille oikeudenkäyntiin osallistuville henkilöille, niin jutun asianosaisille, kuultaville kuin todistajillekin.

Etelä-Savon maakunta on kaksijakoinen: Mikkelin talousalue ja Savonlinnan talousalueen muodostama Itä-Savo ovat selkeästi omia kokonaisuuksiaan, joiden välillä ei juurikaan tapandu luontaista asiointia. Itä-Savo poikkeaa maakunnan läntisistä osista siinä, että Itä-Savo on isojen vesistöjen rikkomaa pitkien välimatkojen aluetta. Tästä johtuen Savonlinnasta on muodostunut oma selkeä talous- ja asiointialueen keskus, jonka ihmisille asiointi Mikkelissä ei ole luontevaa ja aiheuttaa kohtuutonta vaivaa.

Asianajopalveluiden saatavuus

Asianajajat ovat ammatinharjoittajia, jotka saavat toimeentulonsa asianajopalvelujen myynnistä. On varmasti totta, että asianajajan ja tuomarin välinen kanssakäyminen, oli-pa se ammatillista tai muuta, saadaan nykyaikaisilla viestivälineillä toimivaksi, vaikka tuomari ja asianajaja olisivat eri kaupungeissa. Tämä ei kuitenkaan ole asianajotoiminnan koko kuva. Säilyttääkseen asemansa markkinoilla asianajat joutunevat käräjäoikeuden lakatessa vakavasti harkitsemaan toimintansa painopisteen siirtämistä Mikkeliin. Tästä taasen seurannee Savonlinnan talousalueen asianajopalvelujen varsin nopea alasajo. Kun tämä yhdistetään uhkakuvaan istuntojen siirtymisestä enenevässä määrin

3

Hannu Kurki kehitysjohtaja

Mikkeliin, merkitsee se sitä, että Savonlinnan talousalueen asukkaille oikeussuojan saaminen merkitsee kohtuutonta vaivannäköä.

Yhteistyö rikosasioiden käsittelyssä

Riippumatta käräjäoikeuden koosta, rikosasioiden moninkertaisesta määrästä suhteessa riita- ja hakemusasioihin seuraa, että pääpaino on rikosasioissa: miten niiden käsittely järjestetään siten, ettei ruuhkautumista tapandu. Vaikkakin riita-asiat ovat lähtökohtaisesti vaikeusasteeltaan aivan eri luokkaa kuin rikosasiat, niin myös rikosasioissa esiintyvien vaikeiden ja erittäin työläiden juttujen määrää ei ole syytä vähätellä.

Rikosasioissa ei ole kysymys pelkästään käräjäoikeuden vaikutusvallan piiriin kuulu-vista asioista. Rikosvastuun toteutuminen edellyttää yhteistyötä esitutkinnasta vastaa-van poliisin, syyttäjätoimesta vastaavien kihlakunnansyyttäjien ja tuomitsemistoiminnasta vastaavan käräjäoikeuden välillä. Jotta kaikkien kolmen tahon työskentely rikos-vastuun toteuttamiseksi olisi järjestettävissä mandollisimman taloudellisesti, tuottavasti ja tehokkaasti, poliisitutkinnan, syyttäjätoimen ja käräjäoikeuden tulee sijaita samalla paikkakunnalla.

Savonlinnan osalta tilanne on tällainen: toteutetun poliisin organisaatiouudistuksen jälkeenkin Savonlinnassa suoritetaan poliisitutkintaa käräjäoikeuden toimenkuvan kannalta katsottuna aivan samalla tavalla kuin tähänkin saakka. Savonlinnassa toimii myös yhteistyön kolmas osapuoli eli Itä-Suomen syyttäjänviraston Savonlinnan palvelutoimisto.

Tilat

Savonlinnan käräjäoikeudella on muutama vuosi sitten saneeratut hyvät ja täysin riittävät toimitilat. Tiloja koskeva vuokrasopimus on voimassa vuoteen 2015 saakka. Itä-Savon käräjäoikeuden perustaminen ei edellytä lisätilojen hankkimista eikä toimitilojen puolesta Itä-Savon käräjäoikeuden perustamiselle ole siten estettä. Vastaavasti työryhmän esittämä toimintojen keskittäminen Mikkeliin edellyttää merkittävää lisätilojen hankkimista.

Yhteenveto:

Edellä esitetyistä syistä johtuen Savonlinnan kaupunki katsoo, että Savonlinnan käräjäoikeuden lakkauttaminen työryhmän enemmistön esittämällä tavalla on toteuttamiskelvoton vaihtoehto.

SA ONLINNAN KAUPUNGINHALLITUS